สุดารัตน์ เกยุราพันธ์ และนพ.จรัล ตฤณวุฒิพงษ์ อธิบดีกรมควบคุมโรค ร่วมกันชี้แจงข้อเท็จจริง อย่างไรก็ตาม นางสุดารัตน์ ได้เปิดเผยอีกว่า ขณะเดียวกันส่วนของ สธ. หลังจากที่พบผู้ป่วยมีอาการต้องสงสัยติดเชื้อแล้ว ก็ได้เฝ้าระวังทั้งที่บ้านและชุมชนของผู้ป่วยอย่างใกล้ชิด เป็นเวลา 10 วัน ผลสรุปล่าสุดพบผู้สัมผัสโรคที่มีอาการป่วย 3 ราย คือ แฝดผู้พี่ของเด็กชายวัย 6 ขวบซึ่งขณะนี้อยู่ในข่ายต้องสงสัย เพราะมีอาการไข้และไอ และพบอาการปอดอักเสบในวันที่ 21 ม.ค.ที่ผ่านมา จนกระทั่งเช้าวันนี้ได้นำมารักษาตัวในกรุงเทพฯ ที่เดียวกับแฝดผู้น้องแล้ว โดยมีอาการหายใจหอบเล็กน้อย แต่ไม่ต้องใช้เครื่องช่วยหายใจอย่างแฝดน้อง